ส่วนที่ 3

ฐานะการเงินและผลการดำเนินงาน

13. ข้อมูลการเงินที่สำคัญ

[]

[]

[]

[]

[]

[]

14. การวิเคราะห์และคำอธิบายของฝ่ายจัดการ

  Management Discussion and Analysis: MD&A

14.1 ภาพรวมผลการดำเนินงานที่ผ่านมา

[]

ผลประกอบการ ปี 2557 บริษัท และ บริษัทในกลุ่ม มีรายได้รวม 1,594.06 ล้านบาท
เพิ่มขึ้นจากผลประกอบการปี 2556 ซึ่งทำได้ 1,442.27 ล้านบาท คิดเป็นร้อยละ 10.5

รายได้รวม 1,594.06 ล้านบาท ประกอบด้วย

-   รายได้จากการขาย 1,101.26 ล้านบาท ซึ่งเพิ่มขึ้นร้อยละ 14.9 แบ่งเป็น

    -   รายได้จากการขายกลุ่มสินค้าประเภทโลหะ เพิ่มขึ้นร้อยละ 7

    -   รายได้จากการขายในกลุ่มเครื่องจักร ลดลงร้อยละ 5.6
        โดยถูกกระทบจากภาวะการเมืองและเศรษฐกิจ ความเชื่อมั่นในการลงทุนลดลง
        ประกอบกับการแข่งขันค่อนข้างสูง ซึ่งส่งผลต่อกำไรขั้นต้นรวมลดลงไปด้วย

-   รายได้จากค่าเช่ารถยกและรถบรรทุก เพิ่มขึ้นร้อยละ 27.2
    จากการขยายการลงทุนในเครื่องจักรตั้งแต่ปลายปี 2556 เป็นต้นมา
    และมีการลงทุนต่อเนื่องมาโดยตลอด โดยเฉพาะในปี 2557 นี้ มีการลงทุนในเครื่องจักรใหม่
    เพื่อรองรับงานด้านเมกะโปรเจค มีผลให้รายได้เติบโตเห็นได้ชัด

-   รายได้จากบริการรับเหมาติดตั้ง ลดลงจากปี 2557 จากผลของสัญญารับเหมาที่สิ้นสุดลง
    มีการส่งมอบงานเสร็จสิ้น

บริษัทมีค่าใช้จ่ายขายและบริหารรวม 151.65 ล้านบาท ไม่ต่างจากปี 2557 ซึ่งเท่ากับ 152.25
ล้านบาท แต่มี ต้นทุนทางการเงินเพิ่มขึ้น จากสัญญากู้ยืมจากสถาบัน และสัญญาเช่าซื้อ,เช่าการเงิน
ในส่วนธุรกิจให้เช่าเครื่องจักร และ มีกำไรสุทธิสำหรับปี จำนวน 68.90 ล้านบาท คิดเป็นร้อยละ
4.3 ของรายได้รวม ลดลง ร้อยละ 14.8 จากปี 2556

กำไรสุทธิในส่วนที่เป็นของบริษัทใหญ่ 68.59 ล้านบาท คิดเป็นกำไรต่อหุ้น 0.80 บาท

โครงสร้างรายได้

รายได้แยกตามกลุ่มธุรกิจ ในปี 2557

-   รายได้รวมจากกลุ่มผลิตภัณฑ์ประเภทโลหะ เท่ากับ 859.65 ล้านบาท ประกอบด้วย
    รายได้จากการขายแผ่นเหล็ก และผลิตภัณฑ์ท่อสแตนเลส และรายได้จากบริการับเหมาติดตั้ง
    ที่การส่งมอบงานในโครงการรับเหมาติดตั้งวัสดุสแตนเลสของสถานีรถไฟฟ้าสายสีม่วงที่ได้ดำเนินการเสร็จสิ้นลง
    ในปี 2557

-   รายได้จากกลุ่มเครื่องจักร ทั้งขายและให้เช่าเครื่องจักร เพิ่มขึ้น ร้อยละ 8.9 จาก 704.59
    ล้านบาท เพิ่มเป็น 767.18 ล้านบาท โดย
    รายได้ในการให้เช่าเครื่องจักรที่เติบโตขึ้นถึงร้อยละ 26
    จากการขยายจำนวนเครื่องจักรให้เช่าอย่างต่อเนื่องในช่วง ปี 2556-2557 ที่ผ่านมา

ใน ปี 2557 มีสัดส่วนรายได้ กลุ่มผลิตภัณฑ์โลหะ ต่อ และกลุ่มเครื่องจักร คิดเป็นร้อยละ 53 : 47

[]

ส่วนรายได้อื่น ประกอบด้วย กำไรจากการขายทรัพย์สินของบริษัทในเครือ และรายได้อื่นในรูป
จากการขายอะไหล่, การให้บริการ, และ กำไรจากอัตราแลกเปลี่ยน เป็นต้น

ฐานะการเงินรวม

[]

สินทรัพย์และหนี้สินรวม

ณ วันที่ 31 ธันวาคม 2557 บริษัท และบริษัทในกลุ่ม มีสินทรัพย์รวม 2,840.44 ล้านบาทเพิ่มขึ้น
293.81 ล้านบาท หรือร้อยละ 11.5 หนี้สินรวม เพิ่มขึ้น จากงวดเดียวกันของปี 2556 จำนวน
224.01 ล้านบาท คิดเป็น เพิ่มขึ้นร้อยละ 21.09 ประกอบด้วย รายการที่สำคัญ ดังนี้

-   เงินสดและรายการเทียบเท่าเงินสด ลดลง 51.85 ล้านบาท จากเงินสดคงเหลือ ณ 31
    ธันวาคม 2556 เป็นการใช้ไปในการลงทุน และการดำเนินงาน

-   ลูกหนี้การค้าและลูกหนี้อื่น สุทธิ 307.76 ล้านบาท ใกล้เคียงกับปี 2556 ซึ่งเท่ากับ 304.73
    ล้านบาท บริษัท มีระยะเวลาการจัดเก็บหนี้ เพิ่มขึ้นเล็กน้อย จาก 82 วัน เป็น 90 วัน
    แต่มีสัดส่วนลูกหนี้เกินกำหนดชำระลดลงร้อยละ 19.0
    จากบริษัทมีนโยบายการติดตามหนี้อย่างสม่ำเสมอ และดำเนินการอย่างเข้มงวด

-   สินค้าคงเหลือ-สุทธิ 337.54 ล้านบาท ประกอบด้วย สินค้าสำเร็จรูป 265.08 ล้านบาท
    ลดลงร้อยละ 13.5 และคิดเป็น ร้อยละ 78.5 ของสินค้าคงเหลือทั้งหมด ส่วนที่เหลือเป็น
    วัตถุดิบ, สินค้าระหว่างผลิต และ สินค้าระหว่างทาง
    จากนโยบายการควบคุมสินค้าและระบายสินค้าคงคลัง มีผลให้ระยะเวลาการจัดเก็บสินค้า
    ลดลงเหลือเพียง 50 วัน

-   รายได้ที่ยังเรียกเก็บไม่ได้ คงเหลือเพียง 0.435 ล้านบาท ลดลงจาก ปี 2556 จำนวน
    49.986 ล้านบาท
    จากงานรับเหมาติดตั้งอุปกรณ์สแตนเลสในสถานีรถไฟฟ้าในโครงการรถไฟฟ้ายสีม่วงที่ดำเนินการแล้ว
    และเรียกเก็บเงินตามมูลค่างานได้เรียบร้อยแล้ว

-   ที่ดิน อาคารและอุปกรณ์-สุทธิ เพิ่มขึ้น 395.9 ล้านบาท
    โดยเพิ่มขึ้นในส่วนของสินทรัพย์ให้เช่าของ บริษัทบิ๊กเครน แอนด์ อิควิปเมนท์ เร้นทัลล์ จำกัด
    ที่ซื้อระหว่างปี 2557 จากการลงทุนเพิ่มเครื่องจักรให้เช่าตามแผนธุรกิจ

-   หนี้สินรวมที่เพิ่มขึ้น จำนวน 224.01 ล้านบาทเป็นหนี้สินที่เพิ่มจากเงินกู้ยืมสถาบันการเงิน
    หนี้สินภายใต้สัญญาเช่าซื้อ และสัญญาการเงิน เป็นต้น จากการลงทุนในเครื่องจักรเพื่อให้เช่า

  ส่วนของผู้ถือหุ้น

ณ วันที่ 31 ธันวาคม 2557 บริษัท และบริษัทในกลุ่ม มีส่วนของผู้ถือหุ้นรวม 1,554.68 ล้านบาท

-   จากผลการดำเนินงาน ปี 2557 บริษัทและบริษัทย่อย มีกำไรสุทธิสำหรับปี 2557 เป็นจำนวน
    68.90 ล้านบาท แบ่งเป็นกำไรส่วนที่เป็นของบริษัทใหญ่ 68.59 ล้านบาท
    คิดเป็นกำไรสุทธิส่วนที่เป็นของบริษัทใหญ่ 0.80 บาทต่อหุ้น

-   อัตราส่วนหนี้สินต่อส่วนของผู้ถือหุ้น 0.83 เท่า เทียบกับ 0.72 เท่าในปี 2556 และ
    อัตราส่วนหนี้สินต่อส่วนของผู้ถือหุ้น-ส่วนของบริษัทใหญ่ 1.0 เท่า เทียบกับ 0.88 เท่าในปี
    2556

-   มูลค่าหุ้นตามบัญชี -ส่วนของบริษัทใหญ่ (Book Value ) เท่ากับ 14.97 บาทต่อหุ้น
    เติบโตจากปี 2556 ซึ่งเท่ากับ 14.16 บาทต่อหุ้น

สภาพคล่อง

งบกระแสเงินสด ณ วันที่ 31 ธันวาคม 2557 บริษัท และ บริษัทย่อย
มีเงินสดและรายการเทียบเท่าเงินสดคงเหลือ จำนวน 133.23 ล้านบาท ลดลง 51.85 ล้านบาท
เมื่อเปรียบเทียบ ณ 31 ธันวาคม 2556 ทั้งนี้มีแหล่งที่มา และใช้ไปของเงินทุน ดังนี้

-   กระแสเงินสดจากการดำเนินงาน จำนวน 200.46 ล้านบาท เพิ่มขึ้นจาก 102.72 ล้านบาท
    ณ สิ้นปี 2556 จากการลดลงของลูกหนี้การค้า และสินค้าคงเหลือ

-   เงินสดสุทธิจากกิจกรรมการลงทุน มีเงินสดใช้ไปในการลงทุนจำนวน 53.13 ล้านบาท
    เป็นการลงทุนใน ทรัพย์สินเพื่อการเช่า ในบริษัทย่อย

-   ในปี 2557 มีกระแสเงินสดจากการจัดหาเงิน
    เป็นการใช้ไปเพื่อชำระหนี้คืนเงินกู้สถาบันการเงิน และ สัญญาเช่าซื้อ, เช่าการเงิน
    รวมทั้งสิ้น 199.19 ล้านบาท

กระแสเงินสดสุทธิได้มาจากการดำเนินงาน 200.46 ล้านบาท

กระแสเงินสดสุทธิใช้ไปจากการลงทุน ( 53.13) ล้านบาท

กระแสเงินสดสุทธิใช้ไปจากการจัดหาเงิน (199.19) ล้านบาท

เงินสดและรายการเทียบเท่าเงินสดลดลงสุทธิ (51.85) ล้านบาท

เงินสดและรายการเทียบเท่าเงินสด ณ วันสิ้นปี 133.23 ล้านบาท